als_Latn dik_Latn sag_Latn
09 shtator 2014
Në zbatim të programit të vizitës zyrtare që po zhvillon në vendin tonë, delegacioni i lartë ushtarak i Gardës së New Jersey, i kryesuar nga komandanti i saj, gjeneral brigade Michael Cunniff, paraditen e sotme zhvilloi një vizitë në Komandën e Forcës Detare. Fillimisht, ushtaraku i lartë i SHBA u prit nga komandanti i Forcës Detare, gjeneral brigade Qemal Shkurti dhe kuadro të tjerë të Shtabit të FD. Mbas urimit të mirëseardhjes, komandanti i FD, e njohu kolegët e Gardës së New Jersey me misionin e FD, mjetet në përdorim, gatishmërinë e tyre, shtrirjen aktuale të reparteve të FD, rolin e Sistemit të Vëzhgimit të Hapësirës Detare në monitorimin e trafikut detar, etj.
Në vijim, gjeneral Shkurti vlerësoi marrëdhëniet dhe bashkëpunimin e frytshëm disavjeçar midis FA shqiptare dhe Gardës Kombëtare të New Jersey, i cili ka qenë tepër i dobishëm për Forcën Detare, që në të ardhmen mund të zgjerohet në trajnimin e ushtarakëve, grupeve të bordimit dhe përvetimin e gjuhës angleze. Gjithashtu, gjeneral brigade Bardhyl Hoxha, (i cili shoqëronte komandantin e Gardës së New Jersey në këto vizitë), evidentoi bashkëpunimin, programin afatshkurtër dhe afatmesëm të arsimimit me Gardën Kombëtare, sidomos kurset bazë të oficerit, nënoficerit dhe PR-2, ku rol të rëndësishëm po luan dhe zyra e ODS në MM.
Gjeneral brigade Michael Cunniff falenderoi për pritjen e organizuar nga komandanti i FD dhe theksoi thellimin e bashkëpunimit në ato fusha ku Forcat tona të Armatosura, në veçanti çdo forcë ka interes, sidomos për arsimimin dhe kualifikimin e personelit ushtarak.
Mbas një vizite në qytetin e Durrësit, delegacioni i Gardës Kombëtare të New Jersey, vazhdoi programin e vizitave në Komandën e FA dhe Policinë Ushtarake.
als_Latn als_Latn als_Latn als_Latn als_Latn